Morten Bødskov (S), 2021-05-03:
Tak for det, formand, og tak for endnu et beslutningsforslag fra Alternativet, hvori det foreslås, at der i 2021 lovgives om en generel CO 2 -afgift på 1.500 kr. pr. ton i 2030, og at provenuet fra en sådan afgift skal tilbageføres til borgerne med samme beløb til alle.
Det er den, fordi reduktionerne derfor sker, hvor de er billigst.
Men som vi har diskuteret lige for nylig, her før i forbindelse med det tidligere beslutningsforslag, er det jo ikke nogen nem og simpel opgave at skabe en ensartet CO 2 -afgift på alle drivhusgasudledninger.
Regeringen, Venstre, Radikale Venstre, Socialistisk Folkeparti og Det Konservative Folkeparti indgik som sagt den 8. december en aftale om en meget ambitiøs grøn skattereform, og som en del af den her aftale blev der jo så nedsat en ekspertgruppe, der skulle udarbejde forslag til udformningen af netop det her: en ensartet CO 2- regulering.
Hvis det er muligt, kan den første rapport også indeholde anbefalinger til niveauet for en ensartet CO 2 -afgift i 2030.
Lad mig derfor slå fast, at aftalekredsen allerede har sendt et klart signal om, at der kommer en afgift på drivhusgasudledningerne.
Formålet med ekspertgruppens arbejde er at analysere, hvordan vi bedst muligt indretter en sådan afgift, og man kan sige, at virkeligheden jo er den, at der endnu er meget, vi ikke ved, og som skal undersøges, inden vi kan sætte et troværdigt pejlemål for et afgiftsniveau i 2030.
Lad mig give et eksempel: Der er usikkerhed om afgiftsniveauet.
En sådan forskel kan betyde en forskel på næsten 10 mia. kr. i umiddelbare omkostninger for virksomhederne og borgerne.
Det er dog alligevel en sjat, og det synes jeg man fortjener lige at give en ekstra overvejelse, og det er derfor, at vi jo har nedsat vores ekspertgruppe, bl.a. til at overveje dette spørgsmål.
Hvis ikke signalet om niveauet for en ensartet CO 2 -afgift er tilstrækkelig præcist, er virkeligheden jo den, at det kan påføre virksomhederne og samfundet for høje omkostninger, hvilket vil være i strid med de principper, vi i fællesskab er blevet enige om, da vi vedtog klimaloven.
For her har vi jo bestemt, at en kommende afgift skal tage hensyn til både den bæredygtige erhvervsudvikling og dansk erhvervslivs konkurrencekraft, sunde offentlige finanser, beskæftigelse, et stærkt velfærdssamfund, sammenhængskraft og social balance og dermed jo altså give reelle CO 2 -reduktioner med et mål om at minimere det, man kalder CO 2- lækage, altså at vi taber arbejdspladser til udlandet.
Så ekspertgruppen skal jo sådan set hjælpe os med at skabe et solidt fundament for en sådan CO 2 -afgift.
Desuden skal ekspertgruppen se på, hvordan en afgift kan tænkes sammen med de øvrige mange politiske og klimapolitiske tiltag såsom tilskudspuljer, aftaleordninger m.v., så der skabes en ensartet pris på CO 2 -udledninger på tværs af de forskellige redskaber, vi allerede har i værktøjskassen.
Som en del af ekspertgruppens arbejde indgår det også, at man skal se på kompensations- og tilbageføringsmekanismer.
Derudover er de jo så også blevet bedt om at udarbejde scenarier, der bl.a. skal belyse den sociale balance, fordelingseffekterne m.v.
Så regeringen anerkender jo altså, at det bestemt er hensigtsmæssigt, at der kan udmeldes et niveau for en ensartet CO 2 -afgift, og at tilbageførsel af provenuet skal tage hensyn til bl.a. den sociale balance.
Samtidig er det jo et spørgsmål, som jeg har sagt her og tidligere også, som aftaleparterne og partierne bag den grønne skattereform har bedt den her ekspertgruppe om at forholde sig til.
Som sagt delafrapporterer de med udgangen af 2021, med henblik på at vi så i aftalekredsen kan drøfte den delafrapportering dér, altså med udgangen af 2021.
Den endelige afrapportering skal så ske i efteråret 2022.